ಶಿಬಿರಗಳಿಂದ ಜನಸಾಮಾನ್ಯರ ಮನೆ ಬಾಗಿಲಿಗೆ ಆರೋಗ್ಯ ಹುಬ್ಬಳ್ಳಿ : ಕರ್ನಾಟಕ ನಗರ ಮತ್ತು ಗ್ರಾಮಾಭ್ಯುದಯ ಸ್ವಯಂ ಸೇವಾ ಸಂಸ್ಥೆಗಳ ಒಕ್ಕೂಟ ಫೆವಾರ್ಡ್ಕ, ಸಂಕಲ್ಪ ಸಂಸ್ಥೆ ಉಪ್ಪಿನ ಬೆಟಗೇರಿ, ಮಹಾರಾಷ್ಟ್ರದ ಸ್ವಯಂ ಸಾಮಾಜಿಕ ವಿಕಾಸ ಸಂಸ್ಥೆ, ಡಾ ಬಿಡಿ ಜತ್ತಿ ಹೋಮಿಯೊಪತಿ ಮಹಾವಿದ್ಯಾಲಯ ಧಾರವಾಡ, ಪದ್ಮಶ್ರೀ ಡಾ ಆರ್.ಬಿ ಪಾಟೀಲ ಕ್ಯಾನ್ಸರ್ ಆಸ್ಪತ್ರೆ ಹುಬ್ಬಳ್ಳಿ, ಭಾರತೀಯ ರೆಡ್ ಕ್ರಾಸ್ ಧಾರವಾಡ, ಮಕ್ಕಳ ಸಹಾಯವಾಣಿ ಬಿಡಿಎಸ್ಎಸ್ ಧಾರವಾಡ, ರೌಂಡ್ ಟೇಬಲ್ ಹುಬ್ಬಳ್ಳಿ೩೭, ಲೇಡಿಸ್ ಸರ್ಕಲ್ ಹುಬ್ಬಳ್ಳಿ೪೫, ಸೇರಿದಂತೆ ವಿವಿಧ ಸಂಘ ಸಂಸ್ಥೆಗಳ ಸಹಭಾಗಿತ್ವದಲ್ಲಿ ಬೆಂಗೆರಿಯ ಕಲ್ಲೇಶ್ವರ ದೇವಸ್ಥಾನದ ಆವರಣದಲ್ಲಿ ಕೋವಿಡ್ ಜಾಗೃತಿ, ಉಚಿತ ಆರೋಗ್ಯ ತಪಾಸಣೆ ಹಾಗೂ ಔಷಧಿಗಳ ವಿತರಣಾ ಶಿಬಿರ ನಡೆಯಿತು. ಡಾ ಬಿಡಿ ಜತ್ತಿ ವೈದ್ಯಕೀಯ ಮಹಾವಿದ್ಯಾಲಯದ ಪ್ರಾಚಾರ್ಯ ಡಾ ಆನಂದ ಕುಲಕರ್ಣಿ ಮಾತನಾಡಿ, ದುಬಾರಿಯಾಗುತ್ತಿರುವ ಆರೋಗ್ಯ ಸೇವೆಗಳನ್ನು ಇಂತಹ ಶಿಬಿರಗಳ ಮೂಲಕ ಬಡವರ ಮನೆ ಬಾಗಿಲಿಗೆ ತಲುಪಿಸಲು ಸ್ವಯಂ ಸೇವಾ ಸಂಸ್ಥೆಗಳ ಶ್ರಮಿಸುತ್ತಿವೆ. ಜನ ಇವುಗಳ ಪ್ರಯೋಜನ ಪಡೆಯುವಂತೆ ಸಲಹೆ ನೀಡಿದರು. ಅಧ್ಯಕ್ಷತೆ ವಹಿಸಿದ್ದ ಸಂಕಲ್ಪ ಸಂಸ್ಥೆಯ ಝಾನ್ಸಿಲಕ್ಷ್ಮೀ ಹೂಗಾರ ಮಾತನಾಡಿ, ಒತ್ತಡದ ಜೀವನ ಶೈಲಿಯಲ್ಲಿ ಜಂಕ್ ಫುಡ್ ಗಳ ಬಳಕೆಯ ಪರಿಣಾಮ ಹಲವು ಗಭೀರ ಸಮಸ್ಯೆಗಳನ್ನು ಎದುರಿಸುವಂತಾಗಿದೆ. ಆದ್ದರಿಂದ ನಮ್ಮ ಉಡುಗೆ, ಆಹಾರ ಕ್ರಮ ಸೇರಿದಂತೆ ದಿನಚರಿಯಲ್ಲಿ ಸಾತ್ವಿಕ ಹಾಗೂ ಸರಳ ಜೀವನ ಕ್ರಮಗಳಿಂದ ಕುಟುಂಬದ ಆರೋಗ್ಯ ಕಾಪಾಡಲು ಸಾಧ್ಯ ಎಂದರು. ಸುಮಾರು ಇಪ್ಪತ್ತೈದಕ್ಕೂ ಹೆಚ್ಚು ಜನರಿದ್ದ ವೈದ್ಯಕೀಯ ತಂಡದ ತಜ್ಞ ವೈದ್ಯರಿಂದ ರಕ್ತದೊತ್ತಡ, ಮಧುಮೇಹ ಪರೀಕ್ಷೆ, ಕ್ಯಾನ್ಸರ್, ನಿಶ್ಯಕ್ತಿ, ಸೇರಿದಂತೆ ಮಹಿಳೆ, ಮಕ್ಕಳು, ಗರ್ಭಿನಿಯರು, ಯುವಕಯುವತಿಯರು, ಹಿರಿಯ ನಾಗರಿಕರಿಗೆ ಆರೋಗ್ಯ ತಪಾಸಣೆ ಮಾಡಿ ಉಚಿತ ಔಷಧಿಗಳನ್ನು ವಿತರಿಸಲಾಯಿತು, ಬೆಂಗೇರಿಯ ೨೫೦ಕ್ಕೂ ಅಧಿಕ ಜನ ಶಿಬಿರದ ಪ್ರಯೋಜನ ಪಡೆದರು. ಸ್ಥಳಿಯ ಮುಖಂಡರಾದ ಭೀರಪ್ಪ ಖಂಡೇಕಾರ, ಹೂವಪ್ಪ ದಾಯಗೋಡಿ ಶಿಬಿರವನ್ನು ಉದ್ಘಾಟಿಸಿದರು. ಡಾ ಆರ್.ಬಿ ಪಾಟೀಲ್ ಕ್ಯಾನ್ಸರ್ ಆಸ್ಪತ್ರೆಯ ಡಾ ಉಮೇಶ ಹಳ್ಳಿಕೇರಿ, ಬಿಡಿಎಸ್ಎಸ್ ನ ಪೀಟರ್ ಆಶಿರ್ವಾದ, ರೌಂಡ್ ಟೇಬಲ್ ಹುಬ್ಬಳ್ಳಿ೩೭ನ ಹಿಮಾಂಶು ಕೊಠಾರಿ, ಲೇಡಿಸ್ ಸರ್ಕಲ್೪೫ನ ಮಾನಸಿ ಕೊಠಾರಿ, ಪ್ರಕಾಶ ಹೂಗಾರ, ಡಾ ಎಸ್.ಎ ಕಿತ್ತೂರ, ಡಾ ಅಮಿತ ರೊಳ್ಳಿ, ಚಂದ್ರಶೇಖರ ರಾಹುತರ, ಸುನಂದಾ ಬೆನ್ನೂರ, ಸವಿತಾ ಬದ್ದಿ, ಆನಂದ ಸವಣೂರ, ವಿಶಾಲ ಆರ್ ಕರಣಿ, ತಜ್ಞ ವೈದ್ಯಕೀಯ ಸಿಬ್ಬಂದಿ, ವಿವಿಧ ಸಂಸ್ಥೆಗಳ ಪ್ರತಿನಿಧಿಗಳು ಮತ್ತು ಫೆವಾರ್ಡಕ ಜಿಲ್ಕಾ ಸದಸ್ಯ ಸಂಸ್ಥೆಗಳ ಮುಖ್ಯಸ್ಥರು ಇದ್ದರು.